open-index/open-wikipedia-markdown huggingface dataset:
Arthur Pauli

**Arthur Pauli** (født 14. mai 1989 i Ehenbichl) er en østerriksk tidligere skihopper som representerte SC Ehrwald.

Han debuterte internasjonalt i et FIS-renn i Predazzo i 2003. Han deltok i junior-VM i 2005, 2006 og 2007, og var på det østerrikske laget som ble verdensmestre i lagkonkurransen i Kranj i 2006. Individuelt tok han sølvmedalje i Rovaniemi i 2005. Hans beste plassering sammenlagt i kontinentalcupen er 5.-plass i 2006/07.

Pauli debuterte i verdenscupen med 34.-plass i Innsbruck 4. januar 2007. Sammenlagt i verdenscupen er 21.-plass i 2007/08 hans beste plassering; samme sesong ble han nummer 17 sammenlagt i den tysk-østerrikske hoppuka. Han var på det østerrikske laget som vant lagkonkurransen i Willingen 11. februar 2007. Individuelt i verdenscupen er 6.-plass i Bischofshofen 7. januar 2007 og i Klingenthal 7. februar 2007 hans beste plassering i enkeltrenn.

Hans siste verdenscuprenn var i Planica i mars 2008. Sommeren 2008 falt han stygt på trening, og greide ikke å komme tilbake på samme nivå som tidligere. Han la opp høsten 2010.

## Referanser


## Kilder
* Der Standard: Pauli bleibt am Boden (28. september 2010, besøkt 12. juni 2011)

## Eksterne lenker
* 
*
Liste over statsledere i 1201

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Eichstätt bispedømme]]** – Hartwig av Kreglingen-Tollnstein, biskop (1196–1223)
** **[[Fyrstbispedømmet Liége|Lüttich]]** – Hugo II av Pierrepont, biskop (1200–1229)
** **[[Salzburg fyrstebispedømme|Salzburg]]** – Eberhard av Regensberg, Erkebiskop  (1200–1246)
** **[[Schwerin bispedømme|Schwerin]]** – Brunward, biskop  (1191–1238)
** **[[Fyrstebispedømmet Speyer|Speyer]]** – Konrad III av Scharfenberg, biskop (1200–1224) *([[1212]]–[[1224]] biskop av Metz)*

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Dammtorpssjön

**Dammtorpssjön** er en innsjø i Nacka kommune i landskapet Södermanland, Sverige, og har blitt til ved en oppdemming av Nacka ström. Det er en næringsrik innsjø som er svært grunn. Dammtorpssjön har direkte forbindelse med Söderbysjön i sør, og utløp fra Dammtorpssjön går hit. Den østre bukten, som når nesten til Ältavägen, heter *Storängsviken*.

Nord for Dammtorpssjön ligger Nacka församlings eldte kirkegård, som er fra 1642, Södra kyrkogården (Nacka). Vest for innsjøen lå *Dammtorpet*, som nå er en golfbane ved innsjøen. Dammtorpet ble bygget som torp rundt 1730. Mot slutten av 1700-tallet ble det bebodd av stockholmere, som bygget et hus av herregårdskarakter her. Huset brann imidlertid ned i 1911.

## Bilder

Fil:Dammtorpssjön 2009a.jpg|Innsjøens nordlige del
Fil:Dammtorpssjön 2011a.jpg|Innsjøen sørlige del, sett fra broen
Fil:Dammtorpssjön 2009e.jpg|Grunnmurer etter Dammtorpet
Fil:Dammtorpssjön 2009g.jpg|Broen over innsjøen


## Referanser


## Eksterne lenker
*
Staysha Randall

**Staysha Randall** (født i USA) er den personen i verden som trolig har tatt flest piercinger i kroppen på en dag, hele 3&nbsp;200 stykk. Rekorden ble satt på Inktoxicated Tattoos i Las Vegas Nevada 7. juni 2011, i et forsøk på å komme i Guinness rekordbok.

## Eksterne lenker
* NRK.no 12.06.2011: Satte 3200 piercinger i rekordforsøk
* ibtimes.com 08.06.2011: Guinness Record Challenge: Most Body Piercings in Single Sitting
ReQuest

**ReQuest** (også kjent som ReQuest Dance Crew) er en hiphopdansegruppe fra Auckland, New Zealand. Gruppen ble dannet i 2007 av fem originale medlemmer.

## World Hip Hop Championships og Battlegrounds
ReQuest har blant annet vunnet verdensmesterskap i hiphop for dansegrupper i Las Vegas i 2009 (ungdoms-divisjon) og i 2010 (voksen-divisjon) der de blant annet vant over *[[America's Best Dance Crew (sesong 5)]]*-vinner Poreotics. Gruppen har også vunnet Battlegrounds 2009 i Melbourne.
## America's Best Dance Crew
I 2011 var ReQuest med på dansekonkurransen *[[America's Best Dance Crew]]* på MTV, der de var den andre gruppen fra noe annet land enn USA etter Blueprint Cru fra Canada i 2010, og den første gruppen utenfra Nord-Amerika. ReQuest ble eliminert fra konkurransen etter en battle med noen av skaperne av dansestilen *[[krumping]]*, Street Kingdom i en uke der alle gruppene danset til Katy Perry-sanger.
## Eksterne lenker
* 

* 
* ReQuest  på MTV
Dammträsk

**Dammträsk** er en liten innsjø i Haninge kommune i landskapet Södermansland, Sverige. Innsjøen inngår i Tyresån-vassdraget, og har forbindelse med Drevviken nedstrøms. Innsjøen har noe forurensing av næringssalter fra Haninge. Innsjøens overflateareal er på 0,9 hektar, og overflaten ligger 33 meter over havet.

## Eksterne lenker
* Dammträsk Tyresåns vattenvårdsförbund
Haut-Ogooué

**Haut-Ogooué** er en av Gabons ni provinser. Den er oppkalt etter elva Ogooué, og dekker et areal på &nbsp;km². Provinshovedstaden er Franceville. En av de viktigste næringene i provinsen er gruvedrift, siden både mangan, gull og uran finnes i området. Det uranholdige mineralet francevillitt er oppkalt etter provinshovedstaden. Historisk sett er provinsen hjem til tre kulturer, obamba, ndzabi og téké.

I nordøst, øst og sør grenser Haut-Ogooué til flere departementer i Republikken Kongo:
* Cuvette-Ouest – nordøst
* Cuvette – øst
* Plateaux – sørøst
* Lékoumou – sør
* Niari – sørvest

I Gabon grenser provinsen til Ogooué-Lolo i vest og Ogooué-Ivindo i nord.

## Departementer
Haut-Ogooué består av åtte departementer.
* Djoue (Onga)
* Djououri-Aguilli (Bongoville)
* Lekono-Lekori (Akieni)
* Lekoko (Bakoumba)
* Lemboumbi-Leyou (Moanda)
* Mpassa (Franceville)
* Plateaux (Leconi)
* Sebe-Brikolo (Okondja)
Stefán Karl Stefánsson

**Stefán Karl Stefánsson** (født 10. juli 1975 i Hafnarfjörður, død 21. august 2018) var en islandsk skuespiller og sanger. Han var best kjent i rollen som Robbie Rotten fra *[[LazyTown]]* i 2004.

I oktober 2016 gikk skuespilleren ut og informerte om at han hadde fått bukspyttkjertelkreft, og det førte til at *LazyTown*-skribent startet opp en «GoFundMe-kampanje» hvor han gav folk på internett tillatelse til å bruke en sang fra LazyTown-serien, kalt *We Are Number One*, for å lage parodier som ville bidra til å samle inn penger til å dekke Stefans økonomiske utgifter når han ble for syk til å kunne jobbe. Kampanjen ble meget populær etterhvert som kjente YouTube-artister begynte å laste opp parodier på *We Are Number One* som førte til at låten ble en internett-meme, og man klarte å samle inn mer enn 110,000 pund til Stefánssons pleie.

Det virket en stund som han var på bedringens vei, men 28. juni 2017 gikk hans kone Steinunn Ólína Þorsteinsdóttir ut på Facebook og sa blant annet «Stefan har kolangiokarsinom (gallegangskreft), en sjelden og lite forsket på sykdom. Sykdommen nådde før hans død det fjerde stadiumet, noe som betydelig senket Stefans forventede levetid.» Stefánsson gikk bort den 21. august 2018 som en følge av sykdommen.

## Filmografi (utvalg)
Kilde:

* 1994: Det var en gang - ? (Islandsk dubbing)
* 1995: Einka­líf - Student
* 1998: Antz - Chip (Islandsk dubbing)
* 1999: Stuart Little - Reginald Stout (Islandsk dubbing)
* 2001: Reg­ína - Manni 
* 2002: Stella í framboði - Ingimundur
* 2002-2014: LazyTown - Robbie Rotten
* 2009: Jóhannes - Diddi
* 2011: Kurteist fólk - Lárus Skjaldarson

## Referanser


## Eksterne lenker
* 
* 
*
Peter Schwinghammer

**Peter Schwinghammer** er en tysk tidligere skihopper som konkurrerte for Vest-Tyskland.

Han deltok i den tysk-østerrikske hoppuka og verdenscupen i årene 1977-1984, med 19.-plass i 1977/78 som beste sammenlagtplassering i Hoppuka. Han tok to ganger verdenscuppoeng (blant de 15 beste), med 10.-plass i Oberstdorf 30. desember 1981 som best. Sammenlagt i verdenscupen ble han nummer 42 i 1981/82. I VM i Lahtis i 1978 ble han nummer 47 av 55 deltakere i storbakken og nummer 51 av 55 deltakere i normalbakken. Han var på det vesttyske laget som ble nummer 8 av 10 lag i lagkonkurransen, som var prøvegren. I VM i skiflyging i Oberstdorf i 1981 ble han nummer 36 av 38 deltakere.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Vulkan (planet)

**Vulkan** var en liten planet som var antatt å eksistere i en bane mellom Merkur og solen. I et forsøk på å forklare forstyrrelsene i Merkurs omløpsbane foreslo den franske matematikeren og astronomen Urbain Jean Joseph Le Verrier de kom av en annen planet, som han navnga *Vulkan*. Ingen slik planet ble noen gang funnet, og Merkurs bane har nå blitt forklart av Albert Einsteins generelle relativitetsteori.
Liste over statsledere i 1200

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Eichstätt bispedømme]]** – Hartwig av Kreglingen-Tollnstein, biskop (1196–1223)
** **[[Fyrstbispedømmet Liége|Lüttich]]** – Hugo II av Pierrepont, biskop (**1200**–1229)
** **[[Salzburg fyrstebispedømme|Salzburg]]** – Eberhard av Regensberg, Erkebiskop  (**1200**–1246)
** **[[Schwerin bispedømme|Schwerin]]** – Brunward, biskop  (1191–1238)
** **[[Fyrstebispedømmet Speyer|Speyer]]** – Konrad III av Scharfenberg, biskop (**1200**–1224) *([[1212]]–[[1224]] biskop av Metz)*

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Urbain Le Verrier

**Urbain Jean Joseph Le Verrier** (1811–1877) var en fransk matematiker og astronom med celest mekanikk som spesialfelt, best kjent for sin rolle i oppdagelsen av Neptun. Le Verrier spådde eksistensen av Neptun og den plassering kun ved hjelp av matematikk. Beregningene ble gjort for å forklare avvik med Uranus' bane og lovene til Kepler og Newton. Le Verrier sendte koordinatene til Johann Gottfried Galle i Berlin og ba ham bekrefte. Galle fant Neptun samme natt som han mottok Le Verrier's brev, innen 1 ° fra den forventede posisjonen. Oppdagelsen av Neptun blir ansett som en dramatisk validering av himmelmekanikken, og er et av de mest bemerkelsesverdige øyeblikkene i vitenskapen fra 1800-tallet. Le Verrier ble tildelt Royal Astronomical Societys gullmedalje i 1868 og 1876, og Copleymedaljen i 1846.

## Referanser


## Eksterne lenker
*
Marianne Hirsti

**Marianne Hirsti** (født 1958) er en norsk opera- og romansesanger (sopran) og barne- og ungdomsbokforfatter.

Hirsti studerte ved Norges musikkhøgskole i 1977–1979 og ved *[[Musikhochschule Lübeck]]* i 1979–1981.

Hirsti har vært engasjert ved operahusene i Hamburg, Kiel, Köln og Stuttgart og er nå frilanssanger.
Hun fikk Griegprisen i 1987.

Reidar Hirsti er hennes far. Hun er gift med domorganist Terje Kvam.

## Bøker
* *Glemselens nøkkel* (1999)
* *Ssorte hvisskere* (1998)
* *Magus Locus* (2002)
* *Avsløringenes speil* (2004)

## Referanser


## Kilder
* 
* Bærum bibliotek
Gravitasjonsslynge

**Gravitasjonsslynge** (engelsk *gravity assist*, også kalt *Fly bys*) er et begrep som brukes om et romfartøys utnyttelse av tyngdekraften fra de himmellegemer de passerer til akselerasjon. Formålet er å spare drivstoff og komme raskere frem til målet. Planleggingen av en slik reise gjøres ut ifra matematiske beregninger. Det er planetens masse som avgjør hvor stor tyngdekraft den har, og hva minsteavstanden blir.

En romsonde som nærmer seg en planet vil akselerere når den potensielle energien avtar. Siden den mekaniske energien er uendret, vil den kinetiske energien vokse. Etter at romsonden har passert den nærmeste avstanden til planeten, vil den falle. Den potensielle energien vokser slik at den kinetiske energien minker. Dersom planeten er stillestående vil romsondens energi etter møtet være uendret &ndash; på samme måte som med en syklist som øker farten nedover, men mister farten oppover (analogien ignorerer rulle- og luftmotstand).

## Eksterne lenker
* 
*  Slingshot effect 
* Gravitational Slingshot Theory
* NASA om Cassini
Schloß Wilhelmshöhe

**Schloss Wilhelmshöhe** er et slott i Bergpark Wilhelmshöhe i Kassel i Nordhessen i delstaten Hessen i Tyskland. Jérôme Bonaparte, som var konge i Westfalen, omdøpte slottet til **Napoleonshöhe**, og utnevnte Chamberlain Heinrich von Blumenthal til dets leder, med ansvar for omfattende renoveringer.

Etter den fransk-prøyssiske krig i 1870, bodde den franske keiseren Napoleon III på slottet som krigsfange. Fra 1899 til 1918 var Wilhelmshöhe sommer-residensen til keiser Vilhelm II av Tyskland. Etter første verdenskrig ledet Paul von Hindenburg i 1918 tilbaketrekkingen og demobiliseringen av tyske tropper på slottet. Store deler av bygningen ble ødelagt under andre verdenskrig.

Schloss Wilhelmshöhe er idag internasjonalt kjent som et museum, som bl.a. inneholder *Antikensammlung* og *[[Gemäldegalerie Alte Meister (Kassel)|Gemäldegalerie Alte Meister]]*. Slottet er kjent for sin sørlige fløy (*Weißensteinflügel*), med det eneste bevarte av de autentiske rommene til landgrevene.

Slottet ble i 2013 oppført på UNESCOs verdensarvliste som en del av Wilhelmshöheparken.
Fornuft og følelser

**Fornuft og følelser** kan vise til:

**[[Fornuft og følelse]]* – roman av Jane Austen, utgitt i 1811
**[[Fornuft og følelser (film)]]* – film fra 1995, basert på Austens bok
Asmus Jacob Carstens

**Asmus Jacob Carstens** (født 10. mai 1754 i Skt. Jørgen ved Slesvig i hertugdømmet Slesvig, død 25. mai 1798 i Roma) var en dansk-tysk kunstmaler. 

I 1776 kom Carstens til København for å studere ved Det Kongelige Danske Kunstakademi. Hans store stilistiske forbilder var renessansemalerne Michelangelo Buonarroti og Raffaello Santi. Samtidig studerte han antikkens forfattere Homer, Sofokles, Platon og senere forfattere som Dante, Shakespeare og Ossian. 

På grunn av uoverensstemmelser med akademiets ledelse ble han relegert. Han reiste deretter til Italia i 1783. Etter oppholdet  reiste han til Lübeck, hvor han levde av å male portretter. Carstens oppholdt seg i Lübeck til 1788. 

I 1788 og 1789 stilte han ut i Berlin og mottok en pris fra byens kunstakademi. I 1790 ble han utnevnt til professor ved kunstakademis tegneklasse. To år senere fikk han et reisestipend og dro til Roma. Han besluttet å bli værende i byen og brøt med akademiet i Berlin. 

Carstens ble med sitt nyklassisistiske maleri et forbilde for mange danske og tyske kunstnere i Roma, blant dem også Bertel Thorvaldsen. 

I Ny Carlsberg Glyptoteks have i København finnes et monument over Carstens som er utført av Theobald Stein. 

## Referanser


## Eksterne lenker
* 
* 
* Verk av Carstens hos Thorvaldsens Museum
Uli Boll

**Uli Boll** (født 1962 i Blasiwald) er en tysk tidligere skihopper som konkurrerte for Vest-Tyskland. Han representerte SC Blasiwald.

Han deltok i verdenscupen i årene 1980-1987, med 42.-plass i 1981/82 som beste sammenlagtplassering. I den tysk-østerrikske hoppuka var 24.-plass i 1980/81 hans beste sammenlagt. Beste plassering i enkeltrenn i verdenscupen var 5.-plass i normalbakken i Thunder Bay 23. januar 1982. Han ble nummer 33 (av 44 deltakere) i VM i skiflyging i Planica i 1985.

Uli Boll ble vesttysk mester i normalbakke i 1985.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. , flere sider
* Sport-Komplett.de: Skispringen  –  Deutsche Meisterschaften (besøkt 12. juni 2011)

## Eksterne lenker
*
Den foreløpige freden i Versailles

**Den foreløpige freden i Versailles** (offisiell tysk tittel: *Friedens-Präliminarien zwischen dem Deutschen Reich und Frankreich*, også kalt *Vorfrieden von Versailles* og *Versailler Präliminar-Vertrag*) var en fredsavtale som ble undertegnet mellom Frankrike og  Tyskland på slottet i Versailles og som avsluttet den fransk-prøyssiske krig. Fredsavtalen ble etterfulgt av den definitive freden i Frankfurt den 20. mai 1871.
Deng Zhongxia

**Deng Zhongxia** (kinesisk: 邓中夏, pinyin: *Dèng Zhōngxià*, født 5. oktober 1894 i Yizhang i provinsen Hunan i Kina, henrettet 21. september 1933 i Nanjing), var en sentral kommunistisk politiker og arbeiderleder i Kina. 

Han kom fra en intellektuell bakgrunn, og ble politisk engasjert under Fjerde mai-bevegelsen i 1919. Han studerte filosofi ved Pekinguniversitetet, og var i 1920 med på å starte en kommunistisk studiecelle der som valgte Li Dazhao som sin partisekretær.  

Deng ble en sentral politisk forfatter og redaktør og innflytelsesrik marxistisk leder og arbeiderorganisator. 

I 1921 var Deng med på kommunistenes partikongress i og nær Shanghai som formelt stiftet Det kinesiske kommunistiske parti; sammen med Li Dazhao, Chen Duxiu, Chen Gongbo, Tan Pingshan, Zhang Guotao, He Mengxiong og Lou Zhanglong var han en av nøkkelpersonene ved dette møtet.

Deng ble ansatt i en administrativ lederstilling ved Shanghaiuniversitetet i 1923, etter anbefaling av Li Dazhao, og klarte i denne stillingen å då ansatt en rekke kommunister, blant annet Cai Hesen, Qu Qiubai og Li Da, i undervisningsstillinger der.

Fra 1922 til 1925 var han formann for det som skulle bli Den allkinesiske fagforeningsføderasjon.

Han var en av lederne for generalstreiken i Guangzhou-Hongkong i 1925-26. Etter bruddet mellom Kuomintang og det kinesiske kommunistiske parti gikk Deng inn for en oppstand i Nanchang i provinsen Jiangxi for å innlede væpnet kamp mot Kuomintangregjeringen. Etter at Kuomintang massakrerte et stort antall kommunister i Shanghai samme år, ble Deng sendt til byen for å organisere de overlevende partimedlemmer.  Året etter fikk han samme oppdrag i Guangzhou og i Hongkong. 

I 1930 sluttet han seg til de kommunistiske væpnede styrker igjen, i deres baseområder i Hunan og det vestlige Hubei, som politisk kommisar for den 2. røde armé sammen med He Long og Zhou Yiqun. I 1932 vendte han i skjul tilbake til Shanghai for å virke i undergrunnskampen mot Kuomintang der. Han ble imidlertid identifisert og sporet, og i mai 1933 ble han arrestert under en antikommunistisk razzia i Den franske konsesjon i Shanghai. Etter noen måneder utlevert til Chiang Kai-sheks styrker, som forsøktte å lokke ham til å skifte side og lovde ham en høy stilling i Kuopmintang.  Han nektet, og han ble da torturert så henrettet i all hemmelighet i utkanten av Nanjing den 21. september. 

## Litteratur
* Daniel Y.K. Kwan: *Marxist Intellectuals and the Chinese Labor Movement: A Study of Deng Zhongxia (1894–1933)*, Jackson School Publications in International Studies, University of Washington Press, 1997, ISBN 0-295-97601-2
Liste over statsledere i 1199

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Eichstätt bispedømme]]** – Hartwig av Kreglingen-Tollnstein, biskop (1196–1223)
** **[[Schwerin bispedømme|Schwerin]]** – Brunward, biskop  (1191–1238)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Santa Elena (Costa Rica)

**Santa Elena** er en landsby i distriktet Monteverde i kantonen Puntarenas vest i Costa Rica. Santa Elena ligger 6 km nordvest for Monteverde biologiske reservat og 5 km sørvest for Santa Elena biologiske reservat, og har turisme som den klart viktigste næringsveien.
Duveholmssjön

**Duveholmssjön** er en innsjø i Katrineholm i Katrineholm kommune i landskapet Södermanland, Sverige. Innsjøen er, sammen med Djulösjön, en av to populære innsjøer med badeplass i tettstedet Katrineholm, og utgjør sammen med andre sammenhengende vannløp et populært fritidsområde for padlere. Innsjøen har sitt navn etter herregården Duveholm.

## Referanser
The Fox

:*For å lese om Ylvis' musikkvideoparodi fra 2013, se [[The Fox (sang)]]
 
***The Fox*** er det 15. [[studioalbum]]et av den britiske sangeren [[Elton John]], utgitt i 1981. Albumet ble produsert av Elton John, Clive Franks og for første gang, Chris Thomas, som senere produserte mange flere album med John gjennom mesteparten av [[1980-tallet]] og [[1990-tallet]].

== Sporliste ==
#«Breaking Down Barriers» – 4:40 <small>([[Elton John]], Gary Osborne)</small>
#«Heart in the Right Place» – 5:13 <small>(Elton John, Gary Osborne)</small>
#«Just Like Belgium» – 4:08 <small>(Elton John, [[Bernie Taupin]])</small>
#«Nobody Winds» – 3:42 <small>(Jean-Paul Dreau, Gary Osborne)</small>
#«Fascist Faces» – 5:10 <small>(Elton John, Bernie Taupin)</small>
#«Carla/Etude» / «Fanfare» / «Chloe» – 10:52 <small>(Elton John, [[James Newton Howard]], Gary Osborne)</small>
#«Heels of the Wind» – 3:37 <small>(Elton John, Bernie Taupin)</small>
#«Elton's Song» – 3:03 <small>(Elton John, Tom Robinson)</small>
#«The Fox» – 5:10 <small>(Elton John, Bernie Taupin)</small>

== Eksterne lenker ==
* [http://www.allmusic.com/album/r10479 *The Fox''] på Allmusic
Cahuita

**Cahuita** er en liten by ved Costa Ricas karibiske kyst. Den er administrasjonssentrum i distriktet Cahuita, som tilhører kantonen Talamanca i provinsen Limón. Cahuita ligger 43 km sør for byen Limón. Den nærmeste byen i sør er Puerto Viejo.

Cahuita ble grunnlagt i 1828 av skilpaddefiskeren William Smith. Den er i dag kjent for sine flotte strender og sin afrokaribiske innflytelse, og er et populært turistmål. Strendene befinner seg i Cahuita nasjonalpark, like sør for byen.
Fatburen (Tyresö)

**Fatburen** er en innsjø i Alby naturreservat, og er en liten innsjø med forbindelse med Albysjön, i Tyresö kommune i landskapet Södermanland, Sverige. Innsjøen er mer eller mindre igjengrodd med nøkkerosevekster og gressplanter. Innsjøen er mørk, har en bunn av leire, og har største dybde på ca tre meter.

## Eksterne lenker
* 
* Fatburen Tyresåns vattenvårdsförbund
Hamar Skateboardklubb

**Hamar Skateboardklubb ** er en skateklubb fra Hamar som ble startet på slutten av 1980 tallet og holder til i Espern Skatehall i bydelen Espern.

## Historie
Hamar Skateboardklubb ble startet på slutten av 1980-tallet av Rune Hollekim. Andre medlemmer inkluderte; Rune Hofstad, Sindre Larsen.
I 1988 fikk klubben penger fra Hamar Kommune til å bygge sin første bane, en vert ramp som ble kalt Tigerrampen.
I 1994 fikk Hamar Skateboardklubb tillatelse til å bygge Veidekke Skatepark, der den årlige nasjonale skateboardkonkurransen Hamar Open ble startet i 1995.

Hamar Skateboardklubb bygde også Strandgateparken Rampen i 1997.

Vinteren 1999 ble tillatelsen til å bruke tomten der Veidekke Skatepark lå trukket tilbake på grunn av problemer med forsøpling gjennom årene. Marianne Bratlie ble da ny leder av Hamar Skateboardklubb og gjorde en avtale om at skaterne fikk være der så lenge de ryddet opp etter seg. Andre medlemmer i klubben på den tiden inkluderte; Kurt Lundquist.

I 2002 ble elementene Veidekke Skatepark flyttet til Gamle Koigen Skatepark, der Hamar Skateboardklubb arrangerte Hamar Open i to år til.

I  8. januar 2010 ble Hamar Skateboardklubb startet opp igjen med Erik Johnsen som leder. Andre medlemmer inkluderte; lan Finborud, Eva Bækkel. Opp på gamle Yrkesskolen Skatehall i de gamle verkstedlokalene hos tidligere Ankerskogen videregående skole, og hadde 490 kvadratmeter innendørs skateeldorado.  

Klubben åpnet Yrkesskolen Skatehall i 2010, den første innendørs skateparken i Hamar, og når den stengte i 2017 åpnet de Espern Skatehall for å erstatte den. 

## Referanser


## Eksterne lenker
* http://www.justme.ws/db_browse.asp?id=33194
Puerto Viejo (Talamanca)

**Puerto Viejo** er en by ved Costa Ricas karibiske kyst. Den tilhører distriktet Cahuita, som er en del av kantonen Talamanca i provinsen Limón. Nærmeste by i nord er Cahuita, mens Manzanillo ligger en halvtimes kjøretur sørøstover.

Puerto Viejo er et av landets mest populære turistmål, og er særlig kjent for sitt natteliv og nærliggende strender, blant annet Playa Chiquita, Playa Negra og Punta Uva. Ved Puerto Viejo finner man også landets beste bølge for surfing, kjent under navnet Salsa Brava.
Flaten (innsjø)

**Flaten** er en innsjø i bydelen Flaten i Söderort i Stockholm, Sverige. Innsjøen er en tidlig innsjø i Tyresån-vassdraget, og dreneres via en bekkeravine i sør, som går til Drevviken.

## Omgivende natur og innsjøens nedslagsfelt
Flatens naturreservat er bygd rundt innsjøen Flaten, og er et naturreservat bestående av typisk Södertörnsnatur, med sprekkelandskap med bar og løvskog. Nordvest for innsjøen ligger flere kolonihager, og ved innsjøens østbredde ligger Flatenbadet, velkjent siden 1934.

Innsjøens tilførsel av vann skjer til dels gjennom grunnvann fra området, og til dels via Flatenån, som drenerer Skarpnäcksfältet. Flatenån drenerte også tidligere en del av åsen som går gjennom Skogskirkegården, men i forbindelse med byggingen av Skarpnäcksfältet på 1980-tallet, ble dette området sammen med andre mindre sideelver til Flatenån, overført til Stockholms avløpsnett. Grunnvannet fra disse områdene går imidlertid fortsatt til innsjøen.

## Vannkvalitet, samt innsjøens vekst- og planteliv
Innsjøen har lenge vært ansett som den innsjøen i Stockholmsområdet med beste vannkvalitet, og den har meget god siktdybde. På 1990-tallet økte imidlertid verdiene av næringsstoffer i innsjøens vann. Dette skyldtes både på økt tilførsel fra omgivelsene, og at næringsstoffer ble frigjort fra bunnsedimentet. I år 2000 ble det utført en behandling av innsjøen med et aluminiumssalt som skulle binde fosfor til seg. Nyere målinger tyder på lavere fosforverdier, men fra 1990-tallet har innsjøen vært rammet av algevekst med noen års mellomrom.

Plankton og fisk har blitt negativt påvirket av innsjøens økte verdier med næringssalter, med en forskyvning mot arter typiske for overgrodde innsjøer.

Samme tilstand har rammet planter i innsjøen, som dessuten har blitt ekstra utsatte etter at planter av tusenbladfamilien dukket opp på midten av 1980-tallet. Denne dominerer nå helt i innsjøen, og oppleves som et problem, i det minste for badende.

## Bilder

Fil:Flaten.jpg|Flatens badeplass 2010
Fil:Flatensjo_1.jpg|Flatenbadet på våren 2007
Fil:Flatensjo_2.jpg|Bevere herjer ved Listudden
File:Flatens naturreservat 2007.JPG|I Flatens naturreservat 2007


## Kilder
* Stockholms Vatten om Flaten (2007-03-01)
* Vattenprogram för Flaten 2000 – Stockholm Vatten

## Eksterne lenker
* 
* Miljötillstånd och åtgärdsarbete för Flaten Stockholms Miljöbarometer
* Flaten Tyresåns vattenvårdsförbund
Tamarindo (Costa Rica)

**Tamarindo** er en liten by og et distrikt i kantonen Santa Cruz i provinsen Guanacaste nordvest i Costa Rica. Den befinner seg ved stillehavskysten på Nicoyahalvøya. Distriktet hadde 6&nbsp;375 innbyggere i 2011. men i selve byen bor det bare om lag 500 mennesker.

Tamarindo er et populært turistmål, og har gode surfeforhold. Playa Grande ved Tamarindo er hekkested for havlærskilpadder.

Ved Tamarindo ligger Tamarindo flyplass, som har flygninger til og fra hovedstaden San José.

## Referanser


## Eksterne lenker
*
Welfenfondet

**Welfenfondet** var et fond som ble opprettet etter den østerriksk-prøyssiske krig i 1866, og som bestod av den beslaglagte formuen til kongehuset i det tidligere kongeriket Hannover. Etter at Hannover ble annektert av kongeriket Preussen, fikk kongen tilkjent en erstatning. Disse pengene ble frosset den 2. mars 1867, og hans private formue ble beslaglagt for å fjerne det økonomiske grunnlag for hans aktiviteter.

Pengene ble flyttet til et hemmelig fond, som var oppkalt etter den hannoveranske kongefamiliens stamhus Welf. Formuen utgjorde 48 millioner reichsmark. Fondet ble forvaltet av en prøyssisk kommisjon i Hannover, og var øremerket «bekjempelsen av Welfisk uvesen».
Down To The Bone

**Down To The Bone** (**DTTB**) er en britisk acid jazz-gruppe ledet av DJ Stuart Wade.

Wade dannet gruppen i 1996 sammen med Chris Morgans (tidligere medlem). Musikken deres er en mix av funk og jazz.

## Diskografi
**[[From Manhattan to Staten]]* (1997)
**[[The Urban Grooves : Album II]]*, medvirkende keyboardist (Reuben Wilson) (1999)
**[[Spread the Word : Album III]]* (2000) 
**[[Crazy Vibes & Things]]*, medvirkende (Hil St. Soul) (2002) 
**[[Cellar Funk]]*, medvirkende vokalist (Flora Purim) (2004) 
**[[Spread Love Like Wildfire]]*, medvirkende (N'Dambi) og fløytist (Jeremy Steig) (2005)
**[[Supercharged]]*, medvirkende vibrafonist (Roy Ayers) (2007)
**[[Future Boogie]]*, medvirkende (Hil St. Soul) og (Roy Ayers) (2009)

## Eksterne lenker
* 
*
Fristaden Frankfurt

**Fristaden Frankfurt** (tysk: *Freie Stadt Frankfurt*) var en bystat som eksisterte fra 1815 til 1866. Frankfurt var en av fire bystater innenfor Det tyske forbund. Den ble fri riksstad i 1372. Byens geografiske plassering er identisk med dagens Frankfurt am Main.

## Historisk utvikling av Frankfurt am Main
Frankfurt lå innenfor Frankerriket og har i likhet med dette og det moderne Frankrike navn etter folkegruppen frankere. Fra tidlig middelalder var Frankfurt en av de viktigste byene innen det hellige romerske rike (populært kalt det tysk-romerske rike) og sete for valgene av de tysk-romerske keiserne (med den formelle tittelen «keiser av romerne», *Romanorum Imperator*) fra 885 og fra 1562 også for den eneste kroningsseremonien (tidligere hadde keiserkroningen funnet sted i Roma).

Allerede i middelalderen ble Frankfurt etablert som et finanssentrum av europeisk rang. I 1372 fikk Frankfurt status som fri riksstad, det vil si at byen bare var underlagt keiseren og i praksis var en selvstendig bystat. Etter oppløsningen av det tysk-romerske rike i 1806 ble Frankfurt under Napoleonskrigene invadert av Frankrike og omdannet til en fransk marionettstat, Storhertugdømmet Frankfurt. Wienkongressen gjenopprettet Frankfurt som en selvstendig bystat, og frem til 1866 var Frankfurt en fullt suveren stat med republikansk styreform. Frankfurt var medlem av Det tyske forbund og var sete for denne organisasjonens øverste organ, Forbundsdagen. Frankfurt hadde en luthersk statskirke, Frankfurts kirke, fra 1533.

Etter den østerriksk-prøyssiske krig ble fristaden invadert og annektert av Kongeriket Preussen, og ble i 1868 innlemmet i provinsen Hessen-Nassau. Frankfurt hadde vært nøytral i krigen, men byrepublikkens frie presse hadde irritert prøysserne og de brukte muligheten til å okkupere bystaten med makt og annektere den.
## Referanser
Liste over statsledere i 1297

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Fazul Abdullah Mohammed

**Fazul Abdullah Mohammed** (født på 1970-tallet i Moroni, drept 8. juni 2011 i Somalia) var terrorist og medlem av terror-nettverket al-Qaida. 

Mohammed sto under tiltale i USA for hans deltakelse i bombeangrepene mot de amerikanske ambassadene i Kenya og Tanzania i 1998 der flere hundre mennesker skal ha blitt drept. Mohammed skal ha vært den øverste lederen for al-Qaida-nettverket i Øst-Afrika. Mohammed sto på FBI sin liste over mest ettersøkte terrorister siden 10. oktober 2001. Belønningen for å finne Mohammed var 5 millioner amerikanske dollar. Mohammed snakket fransk, swahili, arabisk og engelsk. 

Mohammed skal ha blitt drept sammen med en annen terrorist av somaliske tjenestemenn ved ei veisperring i Mogadishu.

## Referanser
Jane Curtin

**Jane Curtin** (født 1947) er en amerikansk skuespillerinne og komiker.

Curtin droppet ut fra videregående for å begynne som komiker. Curtin opptrådte på Saturday Night Live i 1975 og har flere ganger vært med i teater-oppsetninger på Broadway. Curtin er bosatt i Connecticut sammen med sin mann, Patrick Francis Lynch, en TV-produsent. Ekteparet har datteren, Tess Curtin Lynch, sammen. Curtin har i flere år vært frivillig ambassadør for UNICEF.

## Referanser


## Eksterne lenker
*
Cecil Bendall

**Cecil Bendall** (født 1. juli 1856 i London i Storbritannia, død 14. mars 1906 i Liverpool) var en britisk indolog.

Bendall foretok reiser i 1884–85 og 1899 i Nord-India og Nepal som fikk betydning for den indiske arkeologien og epigrafikken. Han var bibliotekar ved British museum fra 1882 til 1898 og i tillegg professor i sanskrit i London 1885–1903 og i Cambridge 1903–06. Bendall utga de betydelige arbeidene *Catalogue of the Buddhist Sanskit manuscripts in the University library, Cambridge*, og *A journey of literary an archaeological research in Nepal and Northern India* (1886).

## Referanser


## Kilder
* Svensk uppslagsbok. Malmö 1939

## Eksterne lenker
* Nekrolog over Cecil Bendall i The Times 1906 fra wikisource.org 
* The Journal of the Royal Asiatic Society of Great Britain and Ireland
* Cecil Bendall, Professor of Sanskrit: Correspondence  hos Janus
Halloween III: Season of the Witch

***Halloween III: Season of the Witch*** er en amerikansk sciencefiction-grøsser fra 1982 regissert og bearbeidet til manus av Tommy Lee Wallace. Hovedrollene spilles av Tom Atkins, Stacey Nelkin og Dan O'Herlihy. Dette er den tredje filmen i Halloween-serien, men den har lite å gjøre med handlingen i de to første.

## Handling
Legen Challis etterforsker et mystisk dødsfall sammen med offerets datter. Etterforskningen leder ham til et avsidesliggende samfunn der den irskættede industrimagnaten Cochran produserer halloween-masker i stor skala. Challis oppdager senere, til sitt sjokk, at de som er ansatt på fabrikken er roboter. Etterhvert som han finner ut mer blir han klar over Cochrans djevelske plan. Denne planen skal iverksettes under Halloween-feiringen i USA og er tett knyttet opp mot en mystisk medaljong som er festet på alle Halloween-maskene, som er nå er distribuert over hele landet.

## Om filmen
;Anmelderne
*Halloween III* fikk blandet mottakelse av kritikerne. Den har kun oppnådd 33% på Rotten Tomatoes (basert på 15 anmeldelser per juni 2011). Den amerikanske filmkritikeren Roger Ebert gav den forholdsvis dårlig omtale og endte på en og en halv stjerne av fire.

;Publikum
Den innbrakte $14,4 millioner på amerikanske kinoer, noe som var betydelig mindre en de to første filmene.

;Annet
Den ble nominert til en Saturn Award for «Best Poster Art».

## Rollebesetning

## Referanser


## Eksterne lenker
* 
* 
* ''Halloween III: Season of the Witch'' hos FEARnet
Alfred Wotquenne

**Alfred Wotquenne** (1867–1939) var en belgisk bibliotekar og musikkviter, i dag mest kjent for å ha katalogisert verkene til komponistene Christoph Willibald Gluck og Carl Philipp Emanuel Bach.

Wotquenne studerte ved konservatoriet i Brussel. Mellom 1894 og 1918 arbeidet han som bibliotekar og gjorde et stort arbeid med å samle og katalogisere musikkverk. Eksempelvis deltok han i utgivelsen av en komplett fortegnelse over André Grétrys verk  og etterlot seg flere tematiske kataloger på manuskriptform, for eksempel over Giuseppe Tartinis sonater.

## Skrifter
* *Catalogue thématique des œuvres de Chr. W. v. Gluck*.  Breitkopf & Härtel, Leipzig 1904
* *[[Wotquenne-Verzeichnis|Catalogue thématique des œuvres de Charles Philippe Emmanuel Bach (1714–1788)]]*. Breitkopf & Härtel, Leipzig 1905

## Referanser


## Eksterne lenker
* Larousse
Eikonrød stasjon

**Eikonrød stasjon** er en nedlagt jernbanestasjon i Skien.

Den ble åpnet i 1916 som grenstasjon mellom Grevskapsbanen og Bratsbergbanen, denne var normalsporet og ble åpnet samtidig med stasjonen. Grevskapsbanen var smalsporet, derfor ble den felles strekningen mellom Eikonrød og Eidanger utstyrt med tre skinner, slik at den kunne betjene begge sporviddene. 

## Litteratur
* 
* 

## Eksterne lenker
*
Arkeologiåret 1699

**Arkeologiåret 1699** er en oversikt over blant annet utgravninger, fødte og avdøde personer med tilknytning til arkeologi i 1699.

## Fødsler
*8. juli – Christian Ernst Hanselmann, tysk arkivar og arkeolog (død 1776)
*14. desember – Félix Cary, fransk historiker og numismatiker (død 1754)
Adam og Eva (vise)

«**Adam og Eva**» er et skillingstrykk av ukjent opprinnelse. Det ble nedtegnet av Nikolai Astrup, og brukt i «Den røde store viseboka».

## Teksten

**1.**Først skapte Gud verden, så skapte han lys,
så skapte Gud Adam og alle andre dyr,
og allting som på jorden monne være.

**2.**Så lagde Gud Adam i søvnen søt
så tok han et tibbein utav hans side rød,
og lade utav Adam en kvinne.

**3.**Da Adam han våknet ut av søvnen så søt
da sto der en kvinne så deilig og så rød,
den deiligste som på jorden monne være.

**4.**Og Adam klappet Eva på melkehviten kinn
Kom lader oss spasere i Urtegården inn,
de roser og de liljer at beskue.

**5.**Og slangen han slengte seg opp i et tre
og den liste kvinne var heller ikke sen
grep eplet som til jorden monn falle.

**6.**Og Eva tok eplet og bet der ut av
ga så sin mann Adam han gjorde like så
og derfor er vi syndere alle.

**7.**Og Herren spaserte i Urtegården inn
Du Adam, du Adam du syndefulle mann
hvi står du der så sorrig og elendig.

**8.**Og Adam svarede med grædende Røst:
Den kvinne du ga meg så skulle være mig til trøst
hun er bleven mig til sorrig og elende.

**9.**Så lagde Gud slangen ut i det første bånd
på buken skal du krype og slenge deg omkring
og av støvet skal du søke deg din føde.

**10.**Så lagde Gud Adam ut i det andre bånd
ditt korn skal du skjære og binde det i bånd
ditt brød skal du ete med stor møye.

**11.**Så lagde Gud Eva ut i det tredje bånd
ditt barn skal du føde i stor smerte og står vånd
og sette så ditt liv ut i fare.

**12.**Og nu er visen slutt for Adam han er død
og Eva hun er borte hun lever ikke mer,
og derfor er vi syndere alle.


## Kilder
*«Den røde store viseboka», Cappelen 2003
Moyen-Ogooué

**Moyen-Ogooué** er en av Gabons ni provinser. Den har et areal på &nbsp;km², og provinshovedstaden er Lambaréné.

Moyen-Ogooué er den eneste provinsen i Gabon som ikke grenser til Atlanterhavet eller et annet land. Den grenser til følgende andre provinser:
* Woleu-Ntem – nord
* Ogooué-Ivindo – øst
* Ogooué-Lolo – sørøst
* Ngounié – sør
* Ogooué-Maritime – sørvest
* Estuaire – nordvest

## Departementer
Moyen-Ogooué er delt inn i to departementer:
* Abanga-Bigne (Ndjole)
* Ogooue et des Lacs (Lambaréné)
Ngounié

**Ngounié** er en av Gabons ni provinser. Den har et areal på &nbsp;km², og provinshovedstaden er Mouila.

I sørøst grenser Ngounié til regionen Niari i Republikken Kongo. I Gabon grenser den til følgende provinser:
* Nyanga – sør
* Ogooué-Maritime – vest
* Moyen-Ogooué – nord
* Ogooué-Ivindo – nordøst
* Ogooué-Lolo – øst

## Departementer
Ngounié er delt inn i sju departementer:
* Boumi-Louetsi (Mbigou)
* Dola (Ndende)
* Douya-Onoy (Mouila)
* Louetsi-Wano (Lebamba)
* Ndolou (Mandji)
* Ogoulou (Mimongo)
* Tsamba-Magotsi (Fougamou)
Christoph Schwarz

**Christoph Schwarz** (født 1959) er en tysk tidligere skihopper som konkurrerte for Vest-Tyskland. Han representerte WSV Oberaudorf.

Han deltok i den tysk-østerrikske hoppuka og verdenscupen i årene 1976-1984, og ble nummer 4 sammenlagt i Hoppuka i 1981/82. Samme sesong ble han nummer 23 sammenlagt i verdenscupen. Hans beste plassering i enkeltrenn i Hoppuka og verdenscupen var 5.-plass i Oberstdorf 30. desember 1981. I VM i Oslo i 1982 ble han nummer 26 i normalbakken og var på det vesttyske laget som ble nummer 11 av 16 lag i lagkonkurransen. I VM i skiflyging i Oberstdorf i 1981 ble han nummer 23.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Ogooué-Ivindo

**Ogooué-Ivindo** er den største av Gabons ni provinser. Den har et areal på &nbsp;km², og provinshovedstaden er Makokou, hvor en tredel av provinsens befolkning bor. Provinsen er oppkalt etter to elver som renner gjennom den, Ogooué og Ivindo.

I nord og vest grenser provinsen til regionene Sangha og Cuvette-Ouest i Republikken Kongo. Innad i Gabon grenser den til følgende andre provinser:
* Haut-Ogooué – sørøst
* Ogooué-Lolo – sør
* Ngounié – sørvest
* Moyen-Ogooué – vest
* Woleu-Ntem – nord

## Departementer
Ogooué-Ivindo er delt inn i fire departementer:
* Ivindo (Makokou)
* Lope (Booue)
* Mvoung (Ovan)
* Zadie (Mekambo)
Nyanga

**Nyanga** er en av Gabons ni provinser. Den har et areal på &nbsp;km², og provinshovedstaden er Tchibanga.

Nyanga grenser til regionene Kouliou og Niari i Republikken Kongo i sør og øst. I nord grenser den til Ngounié, og i nordvest til Ogooué-Maritime.

## Departementer
Nyanga er delt inn i fire departementer:
* Basse-Banio (Mayumba)
* Douigni (Moabi)
* Haute-Banio (Minvoul)
* Mougoutsi (Tchibanga)
Raritetskabinett

Et **raritetskabinett**, også **kuriositets-**, **forundrings-** og **naturaliekabinett** eller **kunstkammer** og **[[panoptikon]]** (på engelsk *cabinet of curiosities* eller *cabinet of wonder*, på tysk *Kunstkammer* eller *Wunderkammer*, «forundringskammer»), var i renessansen og opplysningstida i Europa en privat samling og utstilling av sjeldne, eksotiske eller merkverdige gjenstander, både naturlige og menneskeskapte. Raritetskabinetter ble gjerne eid av fyrster og rike borgere og ga høy status. Gjenstandene har i stor grad blitt overført til offentlige museer da de kom på 1700- og 1800-tallet.

## Historikk
Raritetssamlingene kunne omfatte alt fra naturhistoriske, geologiske og vitenskapelige utstillingsobjekter og tekniske instrumenter til religiøse og historiske relikvier, antikviteter, kunstverk («kabinettstykker») og etnografiske bruks- eller prydgjenstander fra fremmede strøk. Utstillingene omfattet gjerne også  mer fantastiske og ofte groteske uvanligheter, for eksempel mumifiserte misfostre, slanger med to hoder, en finger fra en henrettet person, påstått ekte varulvtenner og inntørket drageblod.

Naturaliekabinett var en privat samling av naturalier, det vil si museumsgjenstander fra naturen, for eksempel mineraler, skjelettdeler, tørkede planter, fjær, fossiler, utstoppede dyr, konserverte dyre- og menneskedeler og liknende. 

Objektene i kunst- og kuriositetskamrene ble seinere overført til moderne museer. Det første moderne, offentlige museet var British Museum som ble grunnlagt i London i 1753.

I 1841 åpnet «humbugkongen» P. T. Barnum sitt populære Barnum's American Museum i New York. Museet kunne etter hvert tilby det betalende publikum en mengde attraksjoner og ekte og uekte rariteter i en blanding av underholdning og opplysning, deriblant et menasjeri av dyr, både levende og utstoppede, utstillinger av pedagogiske modeller og mekaniske innretninger, daglige turer med varmluftsballong og ikke minst flere bløffer og «freaks», det vil si kortvokste, kjemper, overvektige, albinoer og andre personer med uvanlige kroppslige framtoninger. Blant de tidligste hovedattraksjonene i Barnums museum var forfalskninga *[[Feejee mermaid]]* («Fiji-havfrua», fra 1842) og *[[General Tom Thumb]]* («General Tommeliten»), «sirkusdvergen» Charles Stratton (1838–1883) som han viste fram allerede som fireåring under påstanden om at han var elleve. I 1846 hadde museumsutstillingene 400 000 besøkende.

## Se også
* Museum
* Vokskabinett
* Kongens kunstkammer i København
* Ripley's Believe It or Not!
* Freak show
* Ye Olde Curiosity Shop, kuriositets-og suvenirbutikk i Seattle i USA grunnlagt 1899 og oppkalt etter romanen *The Old Curiosity Shop* av Charles Dickens
* Dime museum, amerikansk «billigmuseum»

## Eksterne lenker
* 
* «Cabinets of Curiosities», museum i Waco, Texas, med et raritetskabinett navngitt etter John K. Strecker, som var kurator i 30 år. Museet ble etablert i 1893 og var det eldste museum i Texas da det ble stengt i 2003 for å bli slått sammen med Mayborn Museum Complex.
* «A Small Wunderkammer», magasin på Internett som er dedikert byggingen av et lite samtidig raritetskabinett
Ogooué-Lolo

**Ogooué-Lolo** er en av Gabons ni provinser. Den har et areal på &nbsp;km², og provinshovedstaden er Koulamoutou.

I sør grenser provinsen til regionen Niari i Republikken Kongo. I Gabon grenser den til følgende provinser:
* Ngounié – vest
* Moyen-Ogooué – nordvest
* Ogooué-Ivindo – nord
* Haut-Ogooué – øst

## Departementer
Ogooué-Lolo er delt inn i tre departementer:
* Lolo-Bouenguidi (Koulamoutou)
* Lombo-Bouenguidi (Pana)
* Mouloundou (Lastoursville)
Ernst von Grünigen

**Ernst von Grünigen** (født 23. mars 1950, død juni 1992) var en sveitsisk skihopper som representerte Ski-Club Gstaad.

Han deltok i den tysk-østerrikske hoppuka i årene 1970-1977, med 18.-plass i 1975/76 som beste sammenlagtplassering. Hans besteplassering i enkeltrenn i hoppuka var 6.-plass i Garmisch-Partenkirchen 1. januar 1976. Han deltok i OL i 1972 og 1976, med 5.-plass i normalbakken i Seefeld (Innsbruck) i 1976 som beste plassering. I VM i Falun i 1974 ble han nummer 43 i normalbakken.

Von Grünigen ble sveitsisk mester i 1974/75, og var senere hovedtrener for det sveitsiske landslaget.

## Referanser


## Kilder
* Sports Reference: Ernst von Grünigen  (besøkt 13. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Reconstruction Matten ski jumping hill Gstaad, 2000 (s. 6)

## Eksterne lenker
*
ISO 3166-2:GD

**ISO 3166-2:GD** er Grenadas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

For Grenada er det definert koder for seks ''parishes'' og ett avhengig område.

Hver kode består av to deler, atskilt av en bindestrek. Første del er , ISO 3166-1 alfa-2-koden for Grenada. Andre del er to sifre:
* –: *parishes* (alle på øya Grenada)
* : avhengig område (Carriacou og Petite Martinique i sørlige del av Grenadinene)

## Nåværende koder

## Endringer
Følgende endringer i Grenadas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Grenadas parishes

## Eksterne lenker
* Parishes of Grenada, Statoids.com
Saint Andrew Parish

**Saint Andrew Parish** kan vise til:
* Saint Andrew Parish (Dominica)
* Saint Andrew (Barbados)
* Saint Andrew Parish (Grenada)
* Saint Andrew (Guernsey)
* Saint Andrew Parish (Jamaica)
* Saint Andrew Parish (Saint Vincent og Grenadinene)
Saint David Parish

**Saint David Parish** kan referere til:
* Saint David Parish (Dominica)
* Saint David Parish (Grenada)
* Saint David Parish (Saint Vincent og Grenadinene)
Saint George Parish

**Saint George Parish** kan referere til:
* Saint George Parish, Antigua og Barbuda
* Saint George Parish, Barbados
* Saint George Parish, Dominica
* Saint George Parish, Grenada
* Saint George Parish, Saint Vincent og Grenadinene
Saint John Parish

**Saint John Parish** kan referere til:
* Saint John Parish (Antigua og Barbuda)
* Saint John (Barbados)
* Saint John Parish (Dominica)
* Saint John Parish (Grenada)
Saint Mark prestegjeld

**Saint Mark prestegjeld** kan referere til:
* Saint Mark Parish (Dominica), Dominica
* Saint Mark Parish (Grenada), Grenada
Ogooué-Maritime

**Ogooué-Maritime** er en av Gabons ni provinser. Den har et areal på &nbsp;km², og provinshovedstaden er Port-Gentil.

I vest grenser Ogooué-Maritime til Atlanterhavet. Provinsen grenser også til følgende andre provinser:
* Estuaire – nord
* Moyen-Ogooué – nordøst
* Ngounié – øst
* Nyanga – nordøst

## Departementer
Ogooué-Maritime består av tre departementer:
* Bendje (Port-Gentil)
* Etimboue (Omboue)
* Ndougou (Gamba)
Woleu-Ntem

**Woleu-Ntem** er den nordligste av Gabons ni provinser. Den har et areal på &nbsp;km², og provinshovedstaden er Oyem.

Som den nordligste provinsen i Gabon er den den eneste som grenser til Kamerun. Den grenser også til Ekvatorial-Guinea i vest og Republikken Kongo i øst. Woleu-Ntem grenser til følgende områder i disse landene:
* Centro Sur, Ekvatorial-Guinea – nordvest
* Wele-Nzás, Ekvatorial-Guinea – nordvest
* Kié-Ntem, Ekvatorial-Guinea – nordvest
* Sud, Kamerun – nord
* Sangha, Republikken Kongo – øst

Innad i Gabon grenser provinsen til følgende andre provinser:
* Estuaire – sørvest
* Moyen-Ogooué – sør
* Ogooué-Ivindo – sørøst

## Departementer
Woleu-Ntem er delt inn i fem departementer:
* Haut-Komo (Ndindi)
* Haut-Ntem (Medouneu)
* Ntem (Bitam)
* Okano (Mitzic)
* Woleu (Oyem)
Saint Peter Parish

**Saint Peter Parish** kan referere til:
* Saint Peter Parish, Antigua og Barbuda
* Saint Peter Parish, Barbados
* Saint Peter Parish, Dominica